রাষ্ট্রবিজ্ঞানী রওনক জাহান তাঁর এই আলোচনাটি লিখেছেন বাংলাদেশের ট্রান্সকম মিডিয়া থেকে প্রকাশিত ইংরেজি মাসিক পত্রিকা ফোরাম-এর চলতি সংখ্যাতে। সেখানে তিনি বলেছেন, ১১ জানুয়ারি থেকে এ পর্যন্ত বাংলাদেশের সরকারের ভেতরে-বাইরে যা ঘটছে তা থেকে দুটি জিনিস শেখবার রয়েছে। একটি হলো, সংস্কারের জন্যে সরকারের ভেতরে ও বাইরে উভয় স্থান থেকেই সহযোগীর প্রয়োজন রয়েছে এবং তা ওপর থেকে আমলতান্ত্রিক কিংবা টেকনোক্র্যাটিকভাবে চাপিয়ে দিলে চলবে না বরং রাজনৈতিক প্রক্রিয়ায় করতে হবে। দ্বিতীয় শিক্ষাটি হলো, শুধু ব্যক্তি নয়, সংস্কারের জন্যে প্রয়োজন ব্যবস্থার পরিবর্তন।